Selv om Vestre Landsret torsdag afsagde dom i den såkaldte Rebildsag, hvor en 56-årig mand er fundet skyldig i misbrug af otte børn, så bliver der måske ikke det endelige punktum i sagen. Anklagemyndigheden vil nemlig overveje, om sagen skal prøves for Højesteret. - Jeg mener, at det her er en principiel sag. Så nu skal jeg hjem på kontoret og læse dommen igen, og så skal vi sammen med rigsadvokaten overveje, om sagen kan køre for Højesteret. Men det er ikke noget, jeg kan sige mere om på nuværende tidspunkt, siger senioranklager Anette Abildgaard. Anklagemyndigheden gik efter at få byrettens forvaringsdom stadfæstet, men i stedet idømte Vestre Landsret den 56-årige mand 12 års fængsel.

Referat:
Anklagemyndigheden overvejer, om dommen i Rebildsagen skal for Højesteret.